burgasdotpro/wikipedia huggingface dataset:
Stredná odborná škola

Stredná odborná škola je typ strednej školy siete škôl Slovenskej republiky. Stredná odborná škola (SOŠ) poskytuje žiakom vzdelanie v najmenej dvojročnom a najviac päťročnom vzdelávacom programe odboru vzdelávania. Vzdelávacie programy strednej odbornej školy sú zamerané predovšetkým na priamy výkon povolania a odbornej činnosti. Žiaci po absolvovaní maturity sa však môžu prihlásiť aj na ďalšie štúdium na vysokej škole. Stredná odborná škola zabezpečuje žiakom teoretické a praktické vyučovanie. Variantne stredná odborná škola zabezpečuje žiakom, ktorí vstúpili do duálneho vzdelávania len teoretické vyučovanie a žiaci absolvujú praktické vyučovanie v stredisku, alebo pracovisku praktického vyučovania zamestnávateľa. Žiak na strednej odbornej škole môže nadobudnúť:
Futbal na Letných olympijských hrách 2004 – muži

Mužský turnaj vo futbale na Letných olympijských hrách 2004 prebiehal od 11. do 28. augusta. Na turnaji sa zúčastnilo 16 mužstiev. Jednotlivé krajiny reprezentovali výbery hráčov do 23 rokov. Každé mužstvo mohlo doplniť súpisku o troch hráčov starších ako 23 rokov.
Kukučka obyčajná

Kukučka obyčajná (iné názvy: kukučka sťahovavá, kukučka jarabá; lat. "Cuculus canorus") je z čeľade kukučkovité. Vyskytuje sa v Európe, Ázii, okrem Sahary i v Afrike. Je to prísne sťahovavý druh. Na Slovensku bolo dokázané alebo pravdepodobné hniezdenie v 97,90 % mapovacích kvadrátov. Podľa Medzinárodnej únie na ochranu prírody a prírodných zdrojov kukučka obyčajná patrí medzi najmenej ohrozené druhy, trend celkovej populácie je klesajúci, podľa výsledkov celoeurópskeho monitoringu v rokoch 19802013 poklesli stavy o 25%.
Opis.
Kukučka je dlhá 32 - , jej krídla majú 21 - , rozpätie krídel 55 - a chvost má dlhý 15,6 - . 
Samec má hlavu, krk, hrdlo a chrbát sivé. Krk a hrvoľ svetlosivé. Krídla tmavšie a s hnedastým nádychom. Na spodnej strane letiek má biele priečne pruhovanie. Malé biele škvrny má aj na chvostových perách. Na spodnej strane telá má od hrvoľa nižšie priečne sivé čiary na bielom podklade.
Samica sa podobá samcovi, má cez hruď pás s hnedých nádychom. Je aj variant, kde má vrch tela hrdzavý s hnedými priečnymi pásmi.
Jej mláďatá sa podobajú samici, majú však na chrbte biele konce pier, niekedy iba v zátylí biele škvrny. Základnú farbu majú tmavšiu.
Krídla má ostré a jej nápadný chvost i pruhovanie na bruchu pripomína krahulca (viď nižšie galéria), s ktorým si ju veľa ľudí zamieňa. Krahulec má však širšie krídla a krátku hlavu v letku. Kukučka má v letku vysunutú hlavu a dlhší zobák a má strapatú hlavu.
Hlas.
Samec kukučky sa ozýva typickým “ku-kuk”. Ak je blízko iný samec, pridáva ku kukaniu "go-go-go-che-che-che". Samička vydáva trilkujúci smiech.
Výskyt a stav na Slovensku.
Kukučky žijú na celom území Slovenska. Patrí medzi plošne najrožšírenejšie vtáčie druhy. Kukučka vystupuje až do výšky .
Kukučky patria medzi chránené vtáky. Kukučka je chránená pre užitočnosť. Odhadovaný počet hniezdiacich párov je 7 000 - 14 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995, 1998 a 2001 žiadny. V roku 2014 LC* A2b - menej dotknutý. Nie je zaradená do európskeho ochranárskeho statusu. Stupeň ohrozenia S (vyhovujúci ochranársky status).
Hniezdenie.
Kukučky nestavajú hniezda a vajíčka znášajú do cudzích hniezd, kde sa o mladé nestarajú. Hniezdny parazitizmus sa preukázal u 100 druhov spevavcov. Za sezónu znesie približne 16 – 22 škvrnitých vajec. Čas, kým sa adoptívna samička stará o mláďa, je približne 15 - 23 dní. 
Potrava.
Kukučka sa živí prevažne hmyzom, najmä chlpatými húsenicami.
Ochrana.
Je zákonom chránená (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Gymnázium Jozefa Lettricha

Gymnázium Jozefa Lettricha je prestížne osemročné gymnázium v Martine.
Štúdium.
V gymnáziu pôsobí 40 pedagogických zamestnancov a 17 nepedagogických zamestnancov.
Wow

Wow môže byť:
Osemročné gymnázium

 
Osemročné gymnázium je druh gymnázia na Slovensku. Štúdium tu trvá osem rokov a končí sa maturitnou skúškou.
Na osemročné gymnázium sa väčšinou pred nástupom robia prijímacie skúšky. Počet žiakov v jednom ročníku určí daný samosprávny kraj. Na osemročné gymnázium si žiak podáva prihlášku v piatom ročníku ZŠ, nastupuje v šiestom ročníku ZŠ a končí štvrtým ročníkom SŠ. V kvarte sa píše Monitor 9.
Wolfmother

Wolfmother je austrálska hard rocková skupina založená v roku 2000. Zvuk skupiny má blízko k hard rocku sedemdesiatych rokov, pripomína hudbu Led Zeppelin alebo Black Sabbath. 
Zakladatelia skupiny gitarista a spevák Andrew Stockdale, basgitarista a hráč na syntezátor Chris Ross a hráč na bicie Myles Heskett vydali v roku 2005 eponymný debutový album "Wolfmother". Obal k albumu vytvoril americký maliar fantasy Frank Frazetta. 
V roku 2007 získala skupina s piesňou „Woman“ ocenenie Grammy v kategórii Najlepší hardrockový výkon. V auguste 2008, keď sa vzťahy medzi hudobníkmi vyhrotili, skupinu opustili Ross a Heskett.
Názov skupiny pochádza z románu "Skinny Legs and All" od Toma Robbinsa.
Diskografia.
Štúdiové albumy
Bassai

Bassai (po starogrécky) alebo Vasses (po novogrécky) alebo Bassae (po latinsky) je archeologická lokalita v južnom Grécku, ktorá bola počas antických čias súčasťou Arkádie. 
Oblasť je známa najmä vďaka starovekému Apollónovmu chrámu z polovice 5. storočia, ktorý je dnes obľúbeným turistickým cieľom. Na chráme sa nachádza najstarší nájdený korintský stĺp. Chrám kombinuje prvky dórskeho slohu s ostatnými rysmi. Chrám je pravdepodobne dielom architekta Iktínosa.
V roku 1986 bol chrám zapísaný na na zoznam svetového kultúrneho dedičstva UNESCO ako vôbec prvá grécka pamiatka zaradená na tento zoznam.
US Open 2004

US Open 2004 bol grandslamový tenisový turnaj, ktorý sa uskutočnil od 30. augusta do 12. septembra 2005 na otvorených dvorcoch s tvrdým povrchom.
Seniori.
Dvojhra mužov.
 Roger Federer vs. Lleyton Hewitt  6-0, 7-63, 6-0
Dvojhra žien.
 Svetlana Kuznecovová vs. Jelena Dementievová  6-3, 7-5
Štvorhra mužov.
 Mark Knowles / Daniel Nestor vs. Leander Paes / David Rikl  6-3, 6-3
Štvorhra žien.
 Virginia Ruanová Pascualová / Paola Suárezová vs. Svetlana Kuznecovová / Jelena Lichovcevová  6-4, 7-5
Zmiešaná štvorhra.
 Vera Zvonariovová / Bob Bryan vs. Alicia Moliková / Todd Woodbridge  6-3 6-4
Stanley Myers

Stanley Myers (* 6. október 1930, Birmingham, Spojené kráľovstvo – † 9. november 1993, Londýn) bol britský skladateľ filmovej hudby. Je autorom hudobného sprievodu k viac ako 60 filmom, seriálom a iným televíznym projektom. Jeho najznámejšou skladbou je "Cavatina", gitarová téma k filmu "Lovec jeleňov". Umrel vo veku 63 rokov na rakovinu v londýnskej štvrti Kesington a Chelsea.
Zoznam stredných škôl v Bratislave

Toto je zoznam stredných škôl v Bratislave. V Bratislave sa nachádza vyše 100 stredných odborných škôl, stredných odborných učilíšť, gymnázií vrátane osemročných a iných stredných škôl.
Gymnázium Dobšiná

Gymnázium, SNP 607, Dobšiná je stredná škola, ktorá poskytuje žiakom všeobecné vzdelanie v 4-ročnom a 8-ročnom štúdiu. V školskom roku 2009/2010 má 292 žiakov. Od apríla 2008 škola na základe úspešného auditu zaviedla a používa systém manažérstva kvality podľa STN EN ISO 9001:2001 / EN ISO 9001/2000. Študenti spolupracujú so svojimi spolužiakmi na zahraničných školách v rámci jazykových projektov Comenius ale aj v rámci spolupráce na základe partnerských dohôd so školami v Česku (gymnázium v Šternberku), v Maďarsku (základná škola Pécsi Sándora v Sajószentpéteri) a v Poľsku (základná škola v Kobióri).
História.
Škola, poskytujúca stredné všeobecné vzdelanie s ťažiskom na prípravu žiakov na vysokoškolské štúdium ako predchodca súčasného gymnázia, vznikla v Dobšinej 1. septembra 1957. V roku 1970 bolo zriaďovacou listinou MŠ SR ustanovené 4-ročné gymnázium v Dobšinej v budove na Zimnej ulici č. 308, ktoré fungovalo spolu so stredným odborným učilišťom (SOU). V roku 1978 bolo gymnázium presťahované do zrekonštruovanej budovy na Ulici SNP 607, kde sídli dodnes. 1. júla 1992 došlo k oddeleniu gymnázia od SOU. Odvtedy je gymnázium Dobšiná samostatnou školou. Od 1. septembra 1995 bolo na tomto gymnáziu popri 4-ročnom študijnom odbore do siete stredných škôl zaradené 8-ročné gymnázium so zameraním na programovanie a informatiku.
Platinum Arena

Sportivno-zreliščnyj komplex - Platinum aréna (rus. Спортивно-зрелищный комплекс «Платинум Арена») v preklade Športovo-estrádny komplex «Platinum Arena» je športová aréna, ktorá bola postavená v roku 2003. Domáce zápasy tu hráva hokejový klub Amur Chabarovsk jeden z účastnikov ruskej KHL. Aréna má kapacitu 7 100 divákov. Nachádza sa na východnom pobreží Ruska v Chabarovsku.
Dvorec sporta Kazachstan

Dvorec sporta Kazachstan () je zimný štadión v hlavnom kazašskom mestev Astane. Bol otvorený 6. marca 2001 a má kapacitu 5 332 divákov.
Halu využíva miestny hokejový tím Barys Astana, ktorý hráva ruskú KHL na jej domáce zápasy.
Bakumpai (jazyk)

Bakumpai ("Bakumpai") je austronézsky jazyk, ktorý patrí medzi západobaritské jazyky. 
Hovorí ním asi 100 000 domorodcov z dajackého kmeňa Bakumpai, ktorí žijú na Kalimantane v Indonézii.
Susednými etnikami sú Banjarci, Ngaju a Ma’anyan. Jazyk bakumpai má veľkú lexikálnu podobnosť so susednými jazykmi (75% s ngaju, 45% s banjarčina).
Slovná zásoba.
Porovnanie slovnej zásoby medzi jazykmi bakumpai, Ngaju a indonézštinou.
Dvorec sporta kuzneckich metallurgov

Kuznetsk Mettalurgists Sport Palace (doslova: "Palác športu kuzneckých metalurgov") je domáci štadión tímu Metallurg Novokuzneck ktorý momentálne pôsobí v VHL. Kapacita je 8 040 miest. Štadión bol posledný raz rekonštruovaný v roku 2007.
Ledovyj dvorec sporta Sibir

Ledovyj dvorec sporta Sibir alebo Koncertno-sportivnyj komplex Sibir je hokejový štadión postavený v roku 1964. Nachádza sa v Novosibirsku v Rusku. Hráva tu Sibir Novosibirsk účastník (KHL). Kapacita je 7400 miest.
História štadióna sa začína v roku 1964 kedy došlo v Novosibirsku k významnému posunu v športe - bolo uvedené do prevádzky nové klzisko s umelým ľadom (na chladenie sa použilo rovnaké chladiace zariadenie ako v športovej hale Lužniki). To umožnilo Novosibirským tímom hrať skôr a na jeseň už bol usporiadaný priateľský turnaj. Prvý zápas sa na štadióne odohral 4. septembra. Prvý gól dal A. Lednev. V lete v roku 2002 bola hala rekonštruovaná.
Gymnázium Milana Rastislava Štefánika

Gymnázium Milana Rastislava Štefánika je gymnázium v Košiciach. Nachádza sa na sídlisku Kuzmányho na Námestí Ladislava Novomeského 4.
Gymnázium patrí medzi najstaršie stredné školy na východnom Slovensku – do roku 1858 bolo jedinou strednou školou v Košiciach a do roku 1918 jediným klasickým gymnáziom v tomto meste.
História školy.
Začiatky gymnázia sa datujú do 17. storočia, kedy bolo súčasťou jezuitskej univerzity.
Ďalšie dôležité obdobia v histórii gymnázia:
Súčasnosť.
V školskom roku 2020/2021 na škole študuje približne 600 žiakov v 22 triedach.
Škola má celkovo k dispozícii 33 učební na teoretickú výučbu, pričom 22 učební predstavujú kmeňové triedy. 8 učební je určených na odborné vyučovanie predmetov, z toho 2 učebne výpočtovej techniky vybavené dataprojektormi a žiackymi, ako aj učiteľskými počítačmi, 1 učebňa je určená na predmety výchovného charakteru, 5 jazykových učební a 4 laboratóriá pre vyučovanie fyziky, chémie a biológie.
V oblasti ďalšieho vzdelávania pedagógov i žiakov a zároveň v oblasti certifikácie vzdelávania škola úzko spolupracuje s Francúzskym inštitútom v Bratislave, Francúzskou alianciou a Štátnou jazykovou školou v Košiciach na ulici Komenského 2.
Tatnefť-Arena

Tatnefť-Arena () je multifunkčná hala v meste Kazaň v Rusku. Domáce zápasy tu hráva klub Ak Bars Kazaň, účastník KHL. Kapacita haly je 10 000 miest na sedenie.
Rafael van der Vaart

Rafael Ferdinand van der Vaart (* 11. február 1983, Heemskerk, Holandsko) je holandský futbalista, bývalý reprezentant.
V súčasnosti hrá v dánskom klube FC Midtjylland kam prestúpil v roku 2016 z Real Betis Sevilla za ktorý hral od roku 2015. Do Sevilly prišiel z Hamburger SV do ktorého sa vrátil po štyroch rokoch v lete 2012 z anglického klubu Tottenham Hotspur FC. V Real Madrid pôsobil od leta 2008, predtým hrával za holandský Ajax Amsterdam.
Stredná odborná škola (Topoľčany, Tovarnícka 1609)

Stredná odborná škola, Tovarnícka 1609, Topoľčany sa nachádza v meste Topoľčany.
Dejiny.
Pred rokom 1884 boli v Uhorsku učňovské školy zriedkavosťou. Učňovské školstvo sa dostalo na zákonný základ až tzv. "priemyselným zákonom" z roku 1884. Z neho vyplývala povinnosť každej obci, kde sa nachádza aspoň 50 učňov, postarať sa o ich riadne vyučovanie. Topoľčany boli jedným z prvých miest, ktoré takúto učňovskú školu zriadili. Rozhodlo o tom obecné zastupiteľstvo v októbri 1884 a ešte v tom mesiaci začalo vyučovanie v jednej triede a v jednej prípravke v budove rímskokatolíckej ľudovej školy. Správca bol Karol Jaborník. V školskom roku 1895/1896 bola učňovská škola premiestnená do budovy štátnej ľudovej školy a správcom sa stal Karol Žoldoš. Počas 1. svetovej vojny bolo vyučovanie nepravidelné, obnovilo sa 1.12.1919 pod správcovstvom Hyneka Stupku. Od roku 1920 bol často sa meniaci názov školy úradne nariadený ako "Učňovská škola vo Veľkých Topoľčanoch".
16.10.1965 bola odovzdaná do užívania nová (dnešná) budova školy, v roku 1974 rozšírená prístavbou. Škola veľakrát menila názvy (Učňovská škola, Stredné odborné učilište, Združená stredná škola,Stredná odborná škola). Momentálne sa nazýva Stredná odborná škola techniky a služieb, Tovarnícka 1609, Topoľčany. Škola vyučuje odbory technické (autoopravárenské, stavebné, strojárske) a z oblasti služieb (kaderník, kozmetik, hostinský).
Štúdium na SOŠ dnes.
Škola poskytuje:
Študijné odbory: 
Učebné odbory:
Enfield

Enfield môže byť:
Sídla.
V Austrálii:
V Canade:
V Anglicku:
V Írsku:
V USA:
Jednobunkový organizmus

Jednobunkový organizmus je živý organizmus, ktorého telo je tvorené len jedinou bunkou. Tá vykonáva všetky jeho telesné funkcie a zabezpečuje aj jeho rozmnožovanie. Podobný je pojem mikroorganizmus, synonymum Yanaizmus.
Bunka tvoriaca telo jednobunkového organizmu môže byť prokaryotického alebo eukaryotického typu. Napriek tendencii k určitej spolupráci v kolóniách prokaryotických buniek sa všetky prokaryoty spravidla považujú za jednobunkové organizmy. Pre eukaryotov to neplatí, pretože eukaryoty ako jediná z troch základných domén života (Bacteria, Archaea a Eucarya) vytvárajú mnohobunkové organizmy v pravom zmysle. Napriek tomu aj veľa eukaryotov je jednobunkových (tzv. Yanaizmy=bacteria Lat.). Jednobunkové eukaryoty označujeme súhrnným názvom protista.
Pokiaľ bunka jednobunkového eukaryotického organizmu obsahuje chloroplasty, je považovaná za riasu. Pokiaľ bunka obsahuje Yanu, považujeme ju za Janu (pre bežné účely ešte nebol vytvorený slovenský ekvivalent lat. názvu)
Stredná odborná škola technická (Košice, Kukučínova 23)

Stredná odborná škola technická je stredná škola v Košiciach na Kukučínovej ulici 23. Vznikla v roku 1949 ako učňovské zariadenie pod názvom "Stredisko pracujúceho dorastu pri n.p. Stavomontáže". Zriaďovateľom školy je Košický samosprávny kraj.
História.
V počiatkoch školy existovali tri odborné učilištia. Prvým bolo "Odborné učilište č. 1" pri národnom podniku "Pozemné stavby" na Jesennej ulici v Košiciach. Toto učilište bolo zriadené v roku 1956 z učilišťa štátnych pracovných záloh, ktoré fungovalo od roku 1955. "Odborné učilište č. 2" existovalo od roku 1956 v mestskej časti Šaca. "Odborné učilište č. 3" (1957) bolo zriadené zo strediska pracujúceho dorastu pri národnom podniku "Stavomontáže Košice".
Dňa 18. októbra 1961 "Pozemné stavby" začali s výstavbou nového učilištného komplexu, do ktorého chceli zlúčiť všetky tri odborné učilištia samotných Pozemných stavieb.
V rokoch 1963 a 1964 došlo k spojeniu týchto troch učilíšť a vzniklo "Odborné učilište pri Pozemných stavbách, n. p. Košice" na Kukučínovej ulici.
1. januára 1991, došlo na základe rozhodnutia vlády Slovenskej republiky k odlúčeniu od "Pozemných stavieb." Škola takýmto spôsobom nadobudla právnu subjektivitu a stala sa štátnou príspevkovou organizáciou. Spočiatku bolo jej zriaďovateľom Ministerstvo výstavby a stavebníctva Slovenskej republiky. Neskôr Ministerstvo hospodárstva SR, potom Ministerstvo výstavby a regionálneho rozvoja SR a od 1. júla 2001 Krajský úrad v Košiciach.
Košický samosprávny kraj sa stal zriaďovateľom na základe prijatej legislatívy od 1. júla 2002. Názov Stredná odborná škola technická, Kukučínova 23, Košice prišiel do platnosti 1. januára 2009.
Odbory.
Škola ponúka nasledujúce študijné odbory:
Pienza

Pienza je malé mesto v provincii Siena v Toskánsku s približne dvoma tisícmi obyvateľov. 
Obec sa pôvodne volala Corsignano. Prvá písomná zmienka pochádza z 9. storočia. V 13. storočí sa tu usídlili Františkáni. O rozvoj mesta sa zaslúžil pápež Pius II. v 15. storočí.
Od roku 1996 je zapísaná na zozname svetového dedičstva UNESCO. Pienza leží v oblasti Val d’Orcia, ktorá je od roku 2004 tiež súčasťou svetového dedičstva.
Orbis Iuris Romani

Orbis Iuris Romani. Journal of Ancient Law Studies (doslova z lat. a angl. "Svet rímskeho práva. Časopis antickoprávnych štúdií"; skr. OIR) je medzinárodný právny vedecký časopis venujúci sa najmä rímskemu právu, jeho recepcii a reflexii v právnych systémoch. Časopis bol založený v roku 1995.
Myšlienka vydávania časopisu vznikla v novembri roku 1994 na prvej spoločnej konferencii českých a slovenských právnych romanistov. Zakladateľmi časopisu boli slovenský právny romanista Peter Blaho a česká právnička Michaela Židlická. Doteraz posledný XIII. ročník vyšiel v roku 2009, následne vydávanie časopisu ustalo.
Spočiatku bol časopis vydávaný raz ročne spoločne právnickými fakultami v Bratislave a v Brne (19951999). Neskôr ho spolu s Brnom vydávala Právnická fakulta Trnavskej univerzity (20002004), až nakoniec sídlom redakcie zostala Trnava, kde dodnes sídli jeho redakcia. Distribuovaný bol Vydavateľstvom Slovenskej akadémie vied. 
Do časopisu prispievali významní európski právni romanisti, pričom väčšina príspevkov bola písaná v nemčine, keďže práve nemecké jazykové prostredie patrí v oblasti právnej romanistiky k najvyspelejším, a teda aj k jazykovo preferovaným. Okrem toho boli akceptované príspevky v angličtine, francúzštine a taliančine. Okrem článkov publikoval aj recenzie a správy z právno-romanistického sveta. Časopis získal medzinárodnú odozvu a dodnes býva citovaný v zahraničných, prevažne právnických dielach.
Palladiove vily v Benátsku

Mesto Vicenza a Palladiove vily v Benátsku (angl. „City of Vicenza and the Palladian Villas of the Veneto“) je názov kultúrnej pamiatky svetového dedičstva UNESCO (zapísaná v roku 1994), ktorá mimo Vicenzu obsahuje rad stavieb talianskeho architekta Andreu Palladia. Pravdepodobne najznámejšou stavbou tohto súboru je vila La Rotonda na okraji Vicenzy.
Názov tejto pamiatky bol pôvodne len „Vicenza, Palladiove mesto“ (angl. „Vicenza, City of Palladio“), pričom zahŕňala iba stavby z Vicenzy. V roku 1996 však boli ku svetovému dedičstvu začlenené i stavby mimo Vicenzu, a názov tak bol rozšírený na súčasný.
Crespi d’Adda

Crespi d'Adda je malé mesto v talianskom Lombardsku s asi sedemsto obyvateľmi.
Je to pôvodné robotnícke mesto s jedinečnou architektúrou, ktorého začiatky siahajú do konca 19. storočia.
Od roku 1995 je zapísané na zozname Svetového dedičstva UNESCO.
Alberobello

Alberobello je malé mesto v talianskej Apúlii s 11 000 obyvateľmi. Mesto žije najmä z cestovného ruchu.
Je známe najmä vďaka svojej unikátnej architektúre, ktorú tvoria úzke uličky a miestne kamenné domčeky trullo s kužeľovitými strechami. Od roku 1996 je mestečko, pre túto architektúru, zapísané na zozname svetového dedičstva UNESCO.
Externé odkazy.
Oficiálna stránka
Akvadukt Vanvitelli

Akvadukt Vanvitelli je akvadukt v Taliansku postavený pre dodávku vody do paláca Caserta a San Leucia. V roku 1997 bol spolu s kráľovským palácom Caserta a komplexom San Leucio zapísaný na zoznam svetového dedičstva UNESCO.
Na poverenie Karola III. vytvoril akvadukt taliansky inžinier a architekt Luigi Vanvitelli. Akvadukt začali stavať v roku 1753 a dokončený bol v roku 1762. Akvadukt je dlhý a je tvorený troma radmi klenieb a v najvyššou bode dosahuje výšku .
San Leucio

San Leucio je malé mesto v južnom Taliansku v regióne Kampánia. V minulosti tu bola továreň na spracovanie hodvábu, po ktorej zostalo veľa architektonicky významných budov. Mesto sa nachádza v nadmorskej výške 145 m asi 3,5 km severozápadne od mesta Caserta.
V roku 1997 boli miestne pamiatky spolu s kráľovským palácom Caserta a akvaduktom Vanvitelli zapísané na zoznam svetového dedičstva UNESCO.
Costiera amalfitana

Costiera amalfitana (ľudovo "Amalfitánske pobrežie") je dlhé pobrežie v talianskej Kampánii. Je známe pre svoje vysoké kopce po celej dĺžke, ktoré sa zvažujú až k pobrežiu, a z ktorých je panoramatický výhľad do všetkých smerov. Na nich sa nachádza rada miest so zachovalou architektúrou.
Od roku 1997 je pobrežie zapísané na zozname svetového dedičstva UNESCO.
Gold Dagger for Non-Fiction

Gold Dagger for Non-Fiction (doslova "Zlatá dýka pre literatúru faktu") je britské literárne ocenenie ktoré udeľuje od roku 1978 Crime Writers' Association ("Asociácia autorov kriminálnych príbehov"). Najlepší autor literatúry faktu získava ako odmenu šek na 2000 libier a dekoratívnu dýku.
V rokoch 1995 až 2002 malo ocenenie v názve meno sponzora The Macallan (škotska whisky) a bolo známe ako "The Macallan Gold Dagger for Non-Fiction".
Základná škola (Považská Bystrica, Slovanská 1415/7)

Základná škola Slovanská v Považskej Bystrici je základnou školou so športovými triedami so zameraním na hádzanú a volejbal.
História školy.
História školy sa začala písať v septembri 1986 a jej prvým riaditeľom bol PhDR. Ján Kňažko.Od roku 1990 sa škola začala zameriavať na šport a zriadila sa prvá športová trieda pod vedením Mgr. Františka Blaška.
Charakteristika školy.
Škola sa nachádza na jednom z okrajových sídlisk v Považskej Bystrici. Jej kapacita je 474 žiakov. Škola má vynovenú telocvičňu, nové multifukčné ihrisko, dve multimediálne učebne, jazykovú učebňu a odbornú učebňu fyziky.
Pravidelné podujatia.
Každoročne sa vydajú štyri čísla školského časopisu Veselá sedmička. Organizujú sa každoročne literárne exkurzie, školské výlety, lyžiarsky výcvik, škola v prírode, pasovanie prvákov do cechu školského, valentínska pošta a valentínska diskotéka. Športovci pravidelne navštevujú domáce a medzinárodné hádzanárske súťaže v Česku, Maďarsku a Nemecku.
Lužiny (stanica pražského metra)

Lužiny je stanica metra v Prahe na linke B. Nachádza sa na sídlisku Lužiny v katastrálnom území Stodůlky. Bola otvorená 11. novembra 1994.
Charakteristika stanice.
Stanica je hĺbená, budovaná v otvorenej jame. Zastrešená je sklenenou strechou podopieranou piliermi, so svetlíkmi na úrovni povrchu. Výstup je len jeden, ktorý vedie východným smerom priamo na povrch do sídliska a ďalej k priľahlej autobusovej zastávke. S nástupišťom je spojený pevným schodiskom. Na nástupišti sú pod svetlíkmi v sklenených kopuliach umiestnené dekoratívne palmy. Steny sú obložené bielym dekoratívnym sklom, a čiastočne aj antikorovými prvkami.
Judita (Giorgione)

Judita je názov obrazu talianskeho renesančného umelca Giorgioneho, vytvoreného okolo roku 1504.
Giorgioneho dielo nie je veľmi obsiahle a problematické je i prisúdenie umelcovho autorstva. "Judita" patrí k tým prácam, u ktorých je Giorgioneho autorstvo nespochybniteľné. 
Námet obrazu odzrkadľuje ducha doby na prelome 15. a 16. storočia. Renesančné umenie s obľubou zobrazovalo biblické scény, oslavujúce heroické vlastnosti človeka.
Súčasne možno povedať, že obraz je svojím stvárnením typický pre tvorbu Giorgioneho, kladúceho vo svojich dielach veľký význam na krajinu, na pozadí ktorej sa odohráva príbeh. Téma obrazu je všeobecne známa z mnohých zobrazení viacerých maliarov: S. Botticelliho, Tiziana, P. Veroneseho, Caravaggia a ďalších.
Obraz predstavuje stojacu postavu biblickej hrdinky Judity stúpajúcu odhalenou ľavou nohou na odťatú hlavu Nabuchodonozorovho generála Holoferna. V pravej ruke drží rukoväť smrtiacej zbrane. Giorgioneho Judita stelesňuje na rozdiel od iných autorov nie abstraktný, ale veľmi životný ideál ženskej krásy, presne v duchu predstáv raného 16. storočia. Štíhla postava odetá v ľahkých šatách a obnažená noha tento fakt iba potvrdzuje. Tvár Judity v sebe skrýva niečo tajomné a neodhaliteľné.
Maľba kedysi zdobila skriňové dvere: pôvodná drevená doska, z ktorej bola v roku 1893 prenesená na plátno, niesla ešte stopy po pántoch a pri reštaurácii, uskutočnenej v rokoch 1967 - 1970 sa našlo miesto, kde bola pôvodne kľúčová dierka. 
O autorstve obrazu sa dlho viedli spory. Od roku 1772, kedy sa dostal do zbierok Ermitáže, bol pôvodne pripisovaný Raffaelovi, neskôr rôznym maliarom benátskej školy. Že ide nesporne o Giorgioneho dielo, bolo bezpečne dokázané až v roku 1866.
Hůrka (stanica pražského metra)

Hůrka je stanica metra v Prahe na linke B. Nachádza sa na sídlisku Lužiny v katastrálnom území Stodůlky. Bola otvorená 11. novembra 1994.
Charakteristika stanice.
Hůrka je povrchová stanica, začlenená do priľahlej pešej zóny na sídlisku. V priestore nástupišťa podopierajú strop dva rady stĺpov. Dostatok svetla cez deň zaisťuje jednak zasklená južná stena za nástupišťom, ako aj zasklené svetlíky vychádzajúce zo stropu nástupišťa. Obklad stien tvoria keramické dlaždice tmavej šedej farby, strop je obložený bielymi kovovými obkladačkami.
Stanica má jeden výstup. Vychádza zo západného konca nástupišťa po pevnom schodišti do preskleného vestibulu železobetónovej konštrukcie. Ten tvorí zároveň aj samotné centrum Slunečního náměstí. 
Smerom k stanici Lužiny sa nachádza zasklený mostný tubus prekonávajúci stodůlecký "Centrální park". Na východ sa nachádza stanica Nové Butovice.
TCA Awards

TCA Awards je ocenenie, ktoré udeľuje Television Critics Association, ktorého členmi je približne 220 novinárov píšucich o televízii pre printové média aj pre online denníky v USA a Kanade. Toto ocenenie sa udeľuje od roku 1984 za vynikajúci výkon v televízii a je predzvesťou hlavných favoritov na ostatné televízne ocenenia.
István Sándorfi

István Sándorfi () (* 12. jún 1948, Budapešť – † 26. december 2007, Paríž) bol maďarský maliar.
V roku 1970 začal používať seba samého ako model pretože nemal rád keď bol pozorovaný cudzími ľuďmi počas kreslenia. Jeho prvá výstava bola v malej galérii vo Francúzsku. Jeho prvá veľká výstava sa konala v roku 1973 v Parížskom múzeu Musée d'Art Moderne de la Ville de Paris. Po tejto udalosti bolo možné vidieť jeho obrazy vo viacerých múzeach ako napríklad v Kodani, Ríme, Mníchove, Bruseli, Bazileji, New Yorku, Los Angeles či San Franciscu.
Na maľbách zachytával neobvyklé objekty alebo veľmi zvláštne pohyby a polohy. V ére rokov sedemdesiatych až osemdesiatych používal modrú a fialovú (lilavú) farbu a ich chladné kombinácie.
Sportivno-kuľturnyj komplex Neftechimik

Sportivno-kuľturnyj komplex „Neftechimik“, skrátene SKK Neftechimik (doslova „Športovo-kultúrny komplex Neftechimik/ŠKK Neftechimik“), známy aj ako SKK „Ledovyj Dvorec“ (doslova „ŠKK Ľadový palác“) je moderná športová aréna, ktorá je domovským štadiónom hokejového klubu Neftechimik Nižnekamsk, účastnika (KHL). Kapacita je 5 500 miest na sedenie. Nachádza sa v ruskom meste Nižnekamsk.
Kuľturno-razvlekateľnyj komplex Uralec

Kuľturno-razvlekateľnyj komplex Uralec (doslova "Kultúrno-zábavny komplex Uralec") je hokejový štadión v Jekaterinburgu, v Rusku. Hráva tu účastník KHL Avtomobilist Jekaterinburg. Kapacita arény je 5 570 miest ku sedeniu. Štadión v roku 2006 prešiel rekonštrukciou z dôvodu, že Avtomobilist nahradil v (KHL) Chimik Voskresensk, ktorý odstúpil z finančných dôvodov zo súťaže. Štadión sa používa aj ako koncertná sieň alebo pre krasokorčuľovanie.
Stredná priemyselná škola stavebná (Žilina, Veľká okružná 25)

Stredná priemyselná škola stavebná v Žiline vznikla v roku 1960 ako stredná odborná škola SPŠ stavebná. Škola mala pri založení 78 žiakov a 2 triedy odboru pozemné stavby. Riaditeľom bol Ing. arch. Milan Hodoň. V školskom roku 2001/2002 sa stal riaditeľom Ing. Jozef Ďuriník. V školskom roku 2008/2009 mala škola 745 študentov a 26 tried.
Možnosti štúdia.
Ako jediná stredná odborná škola na Slovensku ponúka štúdium zamerané na požiarnu ochranu. Od 1. septembra 1998 sa opäť rozšírilo zaradenie odboru geodézia, kartografia a kataster.
Škola získala medzinárodný certifikát IES, ktorý vyjadruje kvalitu vzdelávacieho subjektu.
Dvorec sporta Volgar

Dvorec sporta Volgar je hokejová aréna v Togliatti v Rusku. Je to najmenší štadión v KHL a hráva tu hokejový klub Lada Togliatti. Kapacita tohto štadióna je 2 900. Hala sa začala stavať už v roku 1969 a dokončená bola až v 1975. Lada Togliatti už stavia novú arénu Lada Arena, ktorá pojme 10 000 ľudí a mala by byť dokončená v roku 2009.
Ledovaja arena Traktor

Ledovaja arena Traktor je moderná multi-funkčná športová aréna s kapacitou 7 500 návštevnikov. Bola postavená v roku 2008, hráva tu hokejový klub Traktor Čeľabinsk, účastník KHL. Nachádza sa v ruskom meste Čeľabinsk.
Balašicha-Arena

Balašicha-Arena () je zimný štadión v meste Balašicha (Moskovská oblasť) v štvrti obytných budov na mieste starého zimného štadióna "Rubin".
Hala má kapacitu 6 000 miest. Bola otvorená 9. septembra 2007. Celková plocha trojpodlažnej budovy je 30 687 m². Je určená na športové podujatia v ľadovom hokeji a krasokorčuľovanie. Balašicha-Arena je domovským štadiónom miestneho hokejového klubu HC MVD, jedného z účastníkov ruskej KHL.
Ma’anyančina

Ma’anyančina ("Ma’anyan") je austronézsky jazyk, ktorý patrí medzi východobaritské jazyky.
Hovorí ňou asi 150 000 domorodcov z dajackého kmeňa Ma’anyan, ktorí žijú na strednom Kalimantane v Indonézii. Ma’anyančina je príbuzná s malgaštinou, ktorou sa hovorí na Madagaskare. Ma’anyančina má podobnú slovnú zásobu s ostatnými východobaritskými jazykmi (paku (77%), Dusun Witu 75%).
Slovná zásoba.
Porovnanie slovnej zásoby medzi banjarčinou, ma’anyančinou a malajčinou.
Gymnázium (Košice, Exnárova 10)

Gymnázium Exnárova bolo gymnázium, ktoré sa nachádzalo na Exnárovej ulici v Košiciach na sídlisku Dargovských hrdinov. Gymnázium vzniklo 26. februára 2001 na základe zaradenia školy Ministerstvom školstva SR do siete stredných škôl.
História.
V roku 2001 Ministerstvo školstva SR zaradilo gymnázium do siete stredných škôl a 3. septembra 2001 sa na ňom začalo vyučovanie v štyroch triedach 1. ročníka. Celkový počet študentov bol v tom čase 135 a pedagogický zbor tvorilo 8 zamestnancov. V roku 2002 sa rozšírilo študijné zameranie školy - okrem všeobecného zamerania škola vytvorila aj triedy so zameraním na matematiku a triedy s rozšíreným vyučovaním cudzích jazykov. Študenti začali s tvorbou školského časopisu "Gymex".
Od roku 2005 na škole prebieha maturita podľa novej koncepcie Ministerstva školstva. Študenti sa aj v tomto roku zapájali do rôznych súťaží a projektov. V celoštátnej súťaži športových aktivít stredných škôl na Slovensku škola obsadila 4. miesto.
Gymnázium bolo zapojené aj do projektu "SOCRATES". V rámci tohto projektu sa spolupracovalo so zahraničnými partnerskými školami v Nemecku a Taliansku.
Od roku 2008 sa v rámci projektu "Comenius" študenti zúčastňovali návštev v Taliansku a na škole sa začal realizovať projekt "ProVek", ktorého cieľom bolo zaviesť vyučovanie formou videokonferencií.
V roku 2011 bolo gymnázium zrušené a presťahovalo sa do budovy Gymnázia Alejová.
Vláda Slovenskej republiky od 24. júna 1992 do 15. marca 1994

Vláda Slovenskej republiky od 24. júna 1992 do 15. marca 1994, resp. druhá vláda Vladimíra Mečiara bola vláda Slovenskej republiky, ktorá vznikla po predčasných parlamentných voľbách, ktoré sa uskutočnili v dňoch 5. a 6. júna 1992. Jej predsedom sa stal Vladimír Mečiar, predseda Hnutia za demokratické Slovensko, ktoré s veľkým náskokom pred ostatnými stranami na Slovensku vyhralo voľby.
Dňa 23. júna 1992 na ustanovujúcej schôdzi Slovenskej národnej rady jej novozvolený predseda Ivan Gašparovič poveril Vladimíra Mečiara zostavením vlády a deň na to, 24. júna 1992, navrhovaných členov vlády vymenoval do funkcií.
Vláda bola poznačená sporom medzi predsedom vlády Vladimírom Mečiarom a prezidentom SR Michalom Kováčom, i keď Kováč bol nominantom HZDS. Za sporom stáli nezávislé a nestranícke rozhodnutia Kováča ako napr. zamestnanie politikov blízkych KDH v prezidentskej kancelárii alebo odmietnutie vymenovať Ivana Lexa za šéfa SIS. Postupne sa v krajine zhoršovala ekonomická situácia a na vládu začal byť vyvíjaný politický tlak zo strany prezidenta aj opozície, ktorí volali na vytvorenie vlády širokej koalície. Mečiar toto odmietol a vzťahy sa naštrbili aj vo vnútri koalície. Z poslaneckého klubu SNS vystúpilo osem poslancov, čím sa pomer kresiel v parlamente rozdelil presne na polovicu (75 a 75) medzi koalíciu a opozíciu. Štiepiť sa začalo aj HZDS – minister zahraničných vecí Jozef Moravčík vo februári 1994 vytvoril v rámci hnutia frakciu Alternatíva politického realizmu, do ktorej sa pridali aj iní členovia HZDS, čím sa počet poslancov koalície znížil na 65. 
9. marca 1994 predniesol prezident SR Michal Kováč správu o stave Slovenskej republiky, v ktorej vyslovil svoje dôrazné výhrady proti pôsobeniu vlády a jej predsedu, po čom Ladislav Pittner z KDH predložil v Národnej rade návrh na vyslovenie nedôvery vláde, za ktorý zahlasovalo 76 poslancov. Mečiar sa snažil o rekonštrukciu vlády, v ktorej by podľa jeho návrhu figurovala aj Strana demokratickej ľavice, no SDĽ návrh odmietla. Prezident Kováč 14. marca poveril zostavením novej vlády Jozefa Moravčíka, ktorá mala vládnuť dočasne do predčasných parlamentných volieb.
Nové Butovice (stanica pražského metra)

Nové Butovice je stanica metra v Prahe na linke B. Nachádza sa medzi sídliskom Nové Butovice a Jinonicami v katastrálnom území Stodůlky. Bola otvorená 26. októbra 1988 pod názvom "Dukelská" na počesť 70. výročia založenia ČSR.
Charakteristika stanice.
Stanica je hĺbená, založená v stavebnej jame, ktorej svahy boli zaistené kotvenou sieťou, na ktorú bol nanesený striekaný betón. Nástupište stanice tvorí veľká hala bez stĺpov. Za stanicou sa smerom na západ napája ďalší úsek V.B a sú tam aj dve odstavné koľaje. Tie sa používali medzi rokmi 1988 až 1994, kedy mali Nové Butovice charakter konečnej stanice. Vrátane týchto koľají je stanica dlhá 592,7 m a hĺbka založenia pod zemou je 5,3 m. Ako obklad stanice sú použité rezané keramické dosky. Na jej vybudovanie v rokoch 1986 - 1988 bolo vynaložených celkom 179,3 miliónov Kčs.
Stanica má dva výstupy. Vychádzajú po pevnom schodišti každý z jedného konca nástupišťa v jeho ose a ústia do povrchových vestibulov. Tie sú betónové s presklenými stenami. V blízkosti sa nachádza stanovište autobusovej dopravy. 10. marca 2004 bola na časť jedného z pevných schodíšť namontovaná šikmá plošina pre imobilné osoby.
Ledovyj chokkejnyj centr 2004

Ledovyj chokkejnyj centr 2004 (doslova "Ľadovohokejové centrum 2004") je moderný hokejový štadión postavený v roku 2004. Nachádza sa v Čechove, predmestí Moskvy v Rusku. Pôvodná kapacita štadióna bola 1 300 miest na sedenie, ale v roku 2008 sa po rekonštrukcii zvýšila na 3 300. Do roku 2013 tu hrával hokejový klub KHL Víťaz Čechov.
Externé odkazy.
Ice Hockey Centre
Nagornyj dvorec sporta profsojuzov

Nagornyj dvorec sporta profsojuzov (, doslova "Náhorný palác športu odborov") je športová aréna, ktorá sa nachádza v ruskom meste Nižný Novgorod. Postavená bola v roku 1965 a zrekonštruovaná v roku 2007. Jej kapacita je 5 600 miest na sedenie. Hráva tu hokejový klub Torpedo Nižnij Novgorod učastník KHL.
Ledovyj sportivnyj komplex CSKA

Ledovyj sportivnyj komplex CSKA Vsevoloda Michajloviča Bobrova (Ледовый спортивный комплекс ЦСКА имени Всеволода Михайловича Боброва) (doslova "Ľadový športový komplex CSKA Vsevoloda Michajloviča Bobrova") je športový komplex v Moskve, v Rusku. Hráva tu jeden z najslávnejších hokejových klubov sveta CSKA Moskva, ktorý hráva ruskú KHL. Kapacita tejto arény činí 5 600 miest na sedenie. Postavený bol v roku 1991. V roku 2006 bol rozšírený o tréningový štadión. Pristavané sú k nemu aj dve školiace haly. Hala slúži aj na krasokorčuľovanie.
Stredná odborná škola Andyho Warhola

Stredná odborná škola polytechnická Andyho Warhola je štátna škola s vyučovacím jazykom slovenským. Škola poskytuje podľa klasifikácie ISCED úplné stredné odborné vzdelanie (vyššie sekundárne vzdelávanie) a stredné odborné vzdelanie (sekundárne). Zriaďovateľom školy je Prešovský samosprávny kraj.
História školy.
Škola vznikla 1. septembra 2004 zlúčením dvoch stredných škôl a to Strednej poľnohospodárskej školy v Medzilaborciach a Stredného odborného učilišťa v Medzilaborciach. Prvý názov školy bol "Združená stredná škola". Reformou školského systému na Slovensku v roku 2008 bol názov školy zmenený na Stredná odborná škola. Od 1. januára 2009 bol škole zapožičaný Nadáciou Andyho Warhola čestný názov Stredná odborná škola Andyho Warhola. Od septembra 2018 na základe platnosti Zákona o odbornom vzdelávaní a príprave (Zákon č. 61/2015 Z. z.) došlo k ďalšej zmene názvu školy na Stredná odborná škola polytechnická Andyho Warhola.
Vzdelávanie.
Škola poskytuje:
Na škole v školskom roku 2012/2013 študuje 315 žiakov v 15 triedach.
Ledovyj dvorec (Petrohrad)

Ledovyj dvorec (), je multifunkčná aréna v Petrohrade, v Rusku. Bola postavená v roku 1999. Hrali sa tu MS 2000 v Petrohrade. Kapacita je 12 300 miest na sedenie. Hráva tu jeden z najlepších hokejových klubov KHL, SKA Petrohrad.
Štadión hostil aj turnaj Super Six v rokoch 2005, 2006, 2007 a 2008. V aréne sa konali viaceré koncerty svetových hudobných skupín.
Dvorec sporta (Minsk)

Dvorec sporta () je hokejový štadión v Minsku v Bielorusku. Hráva tu účastník KHL Dynamo Minsk. Kapacita je 3 311 miest na sedenie. Výstavba štadióna prebiehala počas rokov 1963 až 1966. Dynamo Minsk bude hrávať po dokončení v novej Minsk Arena, ktorá bude mať kapacitu 15 000 a budú sa tam konať Majstrovstvá sveta v ľadovom hokeji 2014.
Atletika na Letných olympijských hrách 2004 – Beh na 100 m mužov

Beh na 100 metrov mužov bola jedna z 24 mužských atletických disciplín na Letných olympijských hrách 2004. Súťažilo sa na Aténskom olympijskom štadióne 21. a 22. augusta. Vyhral Američan Justin Gatlin časom 9,85 s.
Dávid Skokan

Dávid Skokan (* 6. december 1988, Poprad) je bývalý slovenský hokejový útočník.
Klubový hokej.
V seniorskej kategórii začal hrávať za hokejový klub HK ŠKP Poprad. Následne odišiel do zámoria, kde odohral tri sezóny za klub Rimouski Oceanic v QMJHL. Po pôsobení v zámorí sa vrátil do Popradu, aby pred sezónou 2009/2010 prestúpil do klubu HC Slovan Bratislava. V tej istej sezóne dostal aj premiérovú pozvánku do reprezentácie na Nemecký Pohár. Bol draftovaný klubom New York Rangers v roku 2007 v 7. kole ako 193. v poradí. V sezóne 2012/13 sa vrátil do Popradu, ale v priebehu sezóny prestúpil do českého klubu HC Slavia Praha, hrajúceho najvyššiu súťaž.
Reprezentácia.
Zúčastnil sa dvoch Majstrovstiev sveta juniorov do 20 rokov a to v rokoch 2006 až 2008. Reprezentoval aj Majstrovstvách sveta v rokoch 2014 a 2017.
Letisko Podgorica

Letisko Podgorica (po čiernohorsky: "Аеродром Подгорица") (IATA: TGD, ICAO: LYPG) je medzinárodné civilné letisko v Podgorici. Je druhým najväčším medzinárodným letiskom v Čiernej Hore. Nachádza sa 12 km od centra Podgorice. Pravidelné a nepravidelné vnútroštátne aj medzinárodné letecké spojenia zabezpečuje množstvo bežných aj nízkonákladových leteckých spoločností. Sídli tu národná čiernohorská letecká spoločnosť Montenegro Airlines. 
História.
Letisko bolo postavené v roku 1961 v dedine Golubovci, južne od Podgorice. Ako najväčšie a najmodernejšie letisko v krajine si získalo obdiv aj v okolitých štátoch. Spolu s tivatským letiskom bolo vo vlastníctve Jat Airways, kým obe letiská v roku 2003 neodkúpila Vláda Republiky Čierna Hora. Letisko bolo častým terčom Bombardovania NATO 1999, avšak žiadne veľké škody neutrpelo.
Rekonštrukcia.
V roku 2006 prešlo letisko rozsiahlou rekonštrukciou. Bola spevnená vzletová a pristávacia dráha aj systém pojazdových dráh, nainštalované bolo aj osvetlenie na dráhe a svetelné navádzanie letiska, zmodernizovaná bola riadiaca veža a terminál. Novinkou je terminál VIP.
Vybavenie.
Letisko má v súčasnosti dva terminály: hlavný medzinárodný terminál (zrekonštruovaný v roku 2006 a druhý príletový terminál (takisto opravený v roku 2006). Ich súčasná kapacita je vyše 700 000 cestujúcich ročne. Dráhový systém pozostáva zo vzletovej a pristávacej dráhy 18-36 s dĺžkou 2 500 m, ktorá v súčasnosti umožňuje pristátie všetkých bežných typov lietadiel.
Marek Viedenský

Marek Viedenský (* 18. august 1990, Handlová) je profesionálny slovenský hokejový útočník.
Kariéra.
Viedenský je odchovancom klubu MšHK Prievidza odkiaľ prešiel do tímu Dukla Trenčín. Následne odišiel do zámoria kde hrával za tím Prince George Cougars v WHL. 
V roku 2009 bol v 7. kole ako 189. v poradí draftovaný tímom San José Sharks. V sezónach 2010-2012 pôsobil v klube Saskatoon Blades (WHL). V sezóne 2010-2011 v 63 zápasoch nazbieral 88 bodov za 36 gólov a 52 asistencií. V celkovom hodnotení skončil na 10 mieste. V sezónach 2011–2013 pôsobil v AHL, kde obliekal dres Worcester Sharks. Počas dvoch sezón strávených v tomto klube odohral celkom 66 zápasov, v ktorých zaznamenal len 17 bodov (9+8). V novembri 2012 bol z klubu Worcester Sharks poslaný do tímu San Francisco Bulls z ECHL, kde v 20 zápasoch nazbieral 19 bodov (8+11). Nasledujúcu sezónu 2013–14 odohral znova v drese Worcesteru, v 54 zápasoch zaznamenal 23 bodov za 6 gólov a 17 asistencií. 
Po tom, ako sa mu nepodarilo prebojovať sa do zostavy Sharks, sa pred sezónou 2014/2015 rozhodol pre návrat do Európy a upísal sa fínskemu mužstvu HPK Hämeenlinna. V Hämeenlinne odohral 56 zápasov a na svoje konto si pripísal celkovo 32 bodov (11+21). Pred sezónou 2015/2016 sa dohodol so slovenským účastníkom KHL – HC Slovan Bratislava na ročnej zmluve platnej do 30. apríla 2016. Za Slovan odohral v KHL tri sezóny. Začiatkom sezóny 2018/19 prestúpil do českého klubu HC Oceláři Třinec, kde však kvôli zraneniu odohral len štyri zápasy. Po roku a pol a po zotavení zo zranenie hral opäť za Slovan Bratislava, tentoraz však v slovenskej extralige.
Pred sezónou 2020/21 podpísal zmluvu so slovenským klubom HKm Zvolen. Jeho príchod, spolu s ďalšími posilami dopomohol klubu k zisku majstrovského titulu v sezóne 2020/21. Po tomto úspechu sa rozhodol predĺžiť s klubom zmluvu.
Reprezentácia.
V slovenskom drese odohral 46 zápasov, strelil 6 gólov. Slovensko reprezentoval v rokoch 2008 a 2009 na majstrovstvách sveta juniorov, v seniorskej kategórii na MS 2014 a 2015 a 2016.
Tomáš Škvaridlo

Tomáš Škvaridlo (* 19. jún 1981, Zvolen) je slovenský hokejový útočník.
Klubový hokej.
V hokejovom klube HKm Zvolen začal hrávať v seniorskej kategórii. Následne odišiel do Kanady, kde odohral dve sezóny za klub Kingston Frontenacs v OHL. Po pôsobení v zámorí sa vrátil do Európy. Postupne pôsobil v slovenských kluboch MsHK Garmin Žilina, HC ’05 Banská Bystrica a HKm Zvolen, ako aj českom klube HC Šumperk. Pred sezónou 2009/2010 odišiel do francúzskeho klubu Hockey Gap. 
Bol draftovaný hokejovým klubom Pittsburgh Penguins v roku 1999 v 5. kole ako 144. v poradí. 
Reprezentácia.
Zúčastnil sa Majstrovstiev sveta juniorov do 18 rokov a to v roku 1999 a Majstrovstiev sveta juniorov do 20 rokov v roku 2002.
Stan Helsing

Stan Helsing je hororová paródia z roku 2009. Podobne ako iné filmové diela tohto žánru (napríklad Scary Movie) odkazuje hlavne na hororové filmy - predovšetkým na snímku Van Helsing z roku 2004, o čom svedčí aj názov. Premiéru mal 23. októbra 2009.
Dej.
Partia mladých ľudí sa vyberie na večierok a cestou sa stretáva s rôznymi monštrami a príšerami. Celé je to, pravdaže, sprevádzané rôznymi vtipnými scénami a odkazmi na rôzne filmy, tak ako sa to od paródie očakáva. Mnohé scény sú veľmi nepodarené, ako napríklad tá, kde Michael Jackson predáva deťom zmrzlinu v tvare penisu.
Réžia.
Režírovania sa ujal Bo Zenga. Bo Zenga študoval na univerzite v Pensylvánii. Kým sa začal venovať tvorbe filmov, robil bankára na Wall Street. Naposledy, v roku 2006, režíroval film Turistas. V minulosti sa podieľal na príprave jedného dielu známej filmovej paródie Scary Movie, aj preto sa zrejme od tohto filmu očakávalo podstatne viac. 
Obsadenie.
Herecké obsadenie sľubovalo veľa. Ťahákom mal byť hlavne Leslie Nielsen v úlohe transvestitu. Pre Nielsena to nebola prvá úloha vo filme takéhoto typu - účinkoval v snímkach Scary Movie 3 a Scary Movie 4.
Sabbioneta

Sabbioneta je mesto v severnom Taliansku v Lombardsku severne od Parmy s asi 4 300 obyvateľmi. 
Bolo založené v 16. storočí na brhu rieky Pád. Sabbioneta je postavená v renesančnom štýle a spolu s Mantovou bola v roku 2008 zapísaná na zoznam svetového dedičstva UNESCO
Val d’Orcia

Val d'Orcia je oblasť v Toskánsku charakteristická svojou krajinou. 
Miestne vinice, obilné polia i ďalšie prvky krajiny sa stali námetom mnohých nielen renesančných maliarov aj moderných fotografov. 
Od roku 2004 je krajina súčasťou svetového dedičstva UNESCO.
Ivan Dornič (1962)

Ivan Dornič (* 26. máj 1962, Bratislava) je bývalý slovenský hokejový útočník, v súčasnosti tréner. 
Klubový hokej.
Športovú kariéru začínal ako šesťročný so svojim bratom Milanom pod vedením Pavla Siroťáka v klube BEZ Bratislava. V juniorskom veku v roku 1978 prestúpil do HC Slovan Bratislava, v ktorom zotrval počas celej hokejovej kariéry, s výnimkou vojenčiny, keď dva roky odohral za Duklu Trenčín v česko-slovenskej lige. Na sklonku kariéry hral aj za český klub Zbrojovku Vsetín, taliansky HC Selva Wolkenstein a nemecký EV Pfronten Falcons a ERC Hassfurt.
Bol draftovaný hokejovým klubom Edmonton Oilers v roku 1984 v 6. kole ako 126. v poradí.
Ako tréner pôsobil pri mládežníckych reprezentáciách SR-16, SR-17, a SR-18. Trénoval aj seniorské družstvá HC Nitra, HK Ružinov 99 Bratislava, HK Trnava a maďarský Újpest Budapešť. Pôsobil aj ako tréner českého klubu HC Havířov Panthers. Dve sezóny 2010 – 2012 pôsobil ako šéftréner klubu SILZBULLS v Rakúsku.V sezóne 2012 – 2013 pôsobil ako šéftréner v rakúskom klube VEU FELDKIRCH. V sezóne 2015/2016 pôsobil ako hlavný tréner na lavičke MHC Martin s ktorým postúpil do play-off slovenskej Tipsport Ligy. Trénoval i HK Ružinov 99 Bratislava. Momentálně je novým trenérem SHK Hodonín.
Pôsobí aj ako spolukomentátor hokejových zápasov.
Má syna Ivana, ktorý je tiež hokejista a dcéru Soňu, reprezentantku Slovenska v synchronizovanom plávaní.
Reprezentácia.
Ako juniorský reprezentant ČSSR sa zúčastnil v roku 1980 Majstrovstiev Európy juniorov do 18 rokov kde sme skončili na 2. mieste a v r. 1982 Majstrovstiev sveta juniorov do 20 rokov kde sme skončili taktiež na 2. mieste. V roku 1987 bol kapitánom našich akademikov ČSSR na Svetovej zimnej Univerziáde, ktorá sa konala na Slovensku a získali sme 1. miesto. V r. 1985 bol členom reprezentácie ČSSR na prestížnom turnaji Izvestija v Moskve, kde sme vo finále porazili domáci Sovietsky zväz a tak v konečnom hodnotení obsadili 1. miesto. V seniorskej česko-slovenskej reprezentácii odohral 23 zápasov a dal 7 gólov.
Ledovyj dvorec

Ledovyj dvorec (doslova "ľadový palác") je názov alebo súčasť názvu viacerých zimných arén/ľadových palácov v Rusku, napríklad:
Megasport

Megasport môže byť:
Ľadový palác

Ľadový palác môže byť:
Bakumpai

Bakumpai môže byť:
Atletika na Letných olympijských hrách 2004 – Beh na 800 m mužov

Beh na 800 metrov mužov bola jedna z 24 mužských atletických disciplín na Letných olympijských hrách 2004. Súťažilo sa na Aténskom olympijskom štadióne od 25. augusta do 28. augusta. Vyhral Rus Jurij Borzakovskij časom 1:44,45 min